CELEX: 62015TN0293
Language: el
Date: 2015-06-05 00:00:00
Title: Υπόθεση T-293/15: Προσφυγή της 5ης Ιουνίου 2015 — Banimmo κατά Επιτροπής

20.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/49
            
         Προσφυγή της 5ης Ιουνίου 2015 — Banimmo κατά Επιτροπής
   (Υπόθεση T-293/15)
   (2015/C 236/65)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Banimmo SA (Βρυξέλλες, Βέλγιο) (εκπρόσωποι: V. Ost και M. Vanderstraeten, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
               1.
            
            
               Με τον πρώτο λόγο προβάλλεται παράβαση της υποχρεώσεως αιτιολογήσεως και προσβολή των δικαιωμάτων της προσφεύγουσας σε χρηστή διοίκηση και αποτελεσματική ένδικη προστασία, καθόσον η Επιτροπή, παρά τα επίμονα αιτήματα της προσφεύγουσας, ουδέποτε της γνωστοποίησε τους λόγους απορρίψεως της προσφοράς της.
            
         
               2.
            
            
               Με τον δεύτερο λόγο προβάλλεται ότι κατά τη διάρκεια της διαδικασίας μεταβλήθηκαν ορισμένα ουσιώδη στοιχεία της επίμαχης προκηρύξεως κτηματομεσιτικής έρευνας, κατά παράβαση των αρχών της διαφάνειας και της ίσης μεταχειρίσεως των προσφερόντων.
            
         
               3.
            
            
               Με τον τρίτο λόγο προβάλλεται ότι παραβιάστηκε η αρχή της διαφάνειας, επειδή η Επιτροπή διεξήγαγε τις διαπραγματεύσεις με τους προσφέροντες κατά τρόπο μη προβλέψιμο και μάλλον αδιαφανή, μεταξύ άλλων με το να μην ανακοινώνει επισήμως τα στάδια της διαδικασίας και τις προθεσμίες καταθέσεως των προσφορών.